Jaloesie is 'n perd wat deur die duiwel gery word. Dit kyk altyd deur 'n vergrootglas wat nietige dingetjies groot laat lyk – dwergies word reuse en in jou sieke jaloesie glo jy jou agterdog is die waarheid.
BEKENDSTELLING VAN DIE BOEK "DIE CHARISMATIESE GEVAAR"
Hierdie boek beslaan 90 bladsye en kos net R60 juis sodat dit wyd versprei en gelees kan word in 'n tyd waarin veral ons jongmense so maklik mislei word in kerke waar hulle geleer word om verdraagsaam te wees met dwaalleringe.
Ds Andrè van den Berg is 'n geswore skrywer oor hierdie onderwerp en gee lig op talle kwelvrae oor dié onderwerp. Hieronder volg sy voorwoord en die inhoudsopgawe van die boek sodat u meer daaroor te wete kan kom.
U kan dit direk by hom bestel by: 012- 3310365 of 074 967 5187
Oppervlakkigheid het die vloek van ons tyd geword en die drang na onmiddellike bevrediging byna onversadigbaar. Mense wat aan die vermaaklikheidsgod verslaaf raak, verlaat toenemend hul Protestantse erfenis om by gevoelsgodsdienste soos die charismatiese bewegings aan te sluit. Gevoel seëvier bo die waarheid.
Die kerk is geroepe om in die wêreld in te beweeg en lig in die sondeduister te bring. Ongelukkig het die wêreld in talle kerke inbeweeg en ‘n vreemde evangelie laat posvat. “Hulle is uit die wêreld; daarom praat hulle uit die wêreld, en die wêreld luister na hulle” (I Joh. 4:5). Sodra die Evangelie in ŉ wêreldse idioom verkondig word, word ‘n wêreldse evangelie kort voor lank in ‘n Christelike idioom verkondig.
Satan is ‘n teenstander. Oral waar die kerk van Christus verrys, rig hy sy eie kapel van misleiding op die fondament van die leuen op (Joh. 8:44). Gevolglik is gelowiges van meet af aan in ‘n stryd om die verdediging van die waarheid gewikkel. Calvyn het gesê dat ‘n hond minstens blaf as sy eienaar aangeval word. Gelowiges durf nie swyg as die Woord van hul hemelse Eienaar aangeval word nie.
Om die leuen sy gang te laat gaan uit vrees vir konfrontasie, is lafhartig.
Gelowiges moet dwaalleraars teenstaan: “Die hele Skrif is deur God ingegee en is nuttig tot lering, tot weerlegging, tot teregwysing, tot onderwysing in die geregtigheid” (II Tim. 3:16). Paulus het nie gehuiwer om dwaalgeeste aan te spreek en van hulle selfs aan die Satan oor te gee nie (I Tim. 1:20)!
Gelowiges het ‘n verantwoordelikheid teenoor die waarheid. In Handelinge 17 word iets prysenswaardig van die gelowiges in Beréa gesê: “En hierdie mense was edelmoediger as dié in Thessalonika; hulle het die woord met alle welwillendheid ontvang en elke dag die Skrifte ondersoek of hierdie dinge so was” (:11).
Wie God liefhet, het die waarheid lief. Wie dwaal, het God nie werklik lief nie. ‘n Liefde wat nie op die waarheid gegrond is nie, is huigelagtige oorgevoeligheid en die teelaarde vir dwaalleer. Die waarheid moet egter altyd liefdevol verkondig word: “maar, terwyl ons in liefde die waarheid betrag, in alles sou opgroei in Hom wat die Hoof is, naamlik Christus” (Ef. 4:15).
Gelowiges is vredemakers: “Jaag die vrede na met almal ...” (Heb. 12:14). Desondanks durf hulle nooit terugdeins as die waarheid aangerand word nie. Verdraagsaamheid teenoor dwaalleringe neem deesdae epidemiese afmetinge in talle Protestantse kerke aan.
Met hierdie boek wil ek gelowiges help om in die Babelse verwarring op kerklike gebied die waarheid van die leuen te onderskei. Daarbenewens wil ek op die charismate wat hierdie boek lees, ‘n ernstige beroep doen om dringend te besin en hulle van die leuen af te keer.
HOOFSTUK 1: DWAALLEER
Niks is nuut nie 7
Die tweede seën 9
HOOFSTUK 2: ONGELDIGE WAARHEIDSTOETSE
Die Bybel eerste 10
HOOFSTUK 3: SKRIF OF ERVARING?
Die voorbeeld van Petrus 13
Die Bybel is genoegsaam 14
HOOFSTUK 4: GEEN NUWE OPENBARING NIE
Die modelbenadering 17
Die asem van God 18
Die Bybel alleen 19
HOOFSTUK 5: PROFESIE
Die enigste toets 21
Die gawe van profesie 21
Die Roomse tradisie 22
‘n God van orde 23
HOOFSTUK 6: BYBELVERKLARING
Die vyf basiese beginsels 26
HOOFSTUK 7: MISVERSTANDE
Die sonde teen die Heilige Gees 28
Die onveranderlikheid van Christus 29
Die stryd teen die Satan 29
Die kern van die probleem 30
Luister na God alleen 31
HOOFSTUK 8: WONDERWERKE
Die doel van wonderwerke 32
Jesus waarsku 32
Handelinge nie normatief nie 33
Die drie eras 33
Bybelse ankerplek 35
Geen ooreenkoms nie 36
Geen opdrag nie 36
Geen moderne profete nie 37
Geen verdere apostels nie 37
Geen herhaling nie 38
HOOFSTUK 9: DIE WAARHEID IN DIE SPERVUUR
Onkunde en verval 42
HOOFSTUK 10: DIE DOOP MET DIE HEILIGE GEES
‘n Wanbegrip 44
Handelinge 2 44
Handelinge 8 45
Handelinge 10 46
Handelinge 19 47
Geen vaste patroon nie 48
‘n Ander heilsorde 48
Die Bybelse standpunt 49
Die vrug van die Gees 50
HOOFSTUK 11: DIE GEESTESGAWES
Demoniese invloed 54
Bou of breek? 55
HOOFSTUK 12: GELOOFSGENESING
Drie kategorieë 58
Die doel van wonders 59
Valse genesing 59
Die groot verskil 61
Genesing in die vroeë kerk 62
Die doel van siekte 64
HOOFSTUK 13: DIE SPREEK IN TALE
‘n Jammerlike herhaling 66
Verstaanbare tale 67
Tale minderwaardig 67
Tale gaan eindig 68
Gebrekkige Skrifinsig 70
Geestelik nie sterker nie 70
Sielkundige beïnvloeding 72
Geestelike honger 72
HOOFSTUK 14: GEESTELIKE VOLWASSENHEID
‘n Groeiproses 73
Twee groepe 73
Geen ontsnaproete nie 75
Die doop 78
Die wegraping 86
Ons het 1424 gaste aanlyn